Ericu950/Stoicheia-meter-silver huggingface dataset:
ἔπειτα , ὦ Λάκριτε , σοὶ μὲν τοῦτο δίκαιον δοκεῖ εἶναι , ἐμοὶ δὲ διὰ τί οὐκ ἔσται ;
οὐχ ἅπασιν ἡμῖν οἱ αὐτοὶ νόμοι γεγραμμένοι εἰσὶν καὶ τὸ αὐτὸ δίκαιον περὶ τῶν ἐμπορικῶν δικῶν ;
ἀλλ οὕτως βδελυρός τίς ἐστι καὶ ὑπερβάλλων ἅπαντας ἀνθρώπους τῷ πονηρὸς εἶναι , ὥστ ἐπιχειρεῖ πείθειν ὑμᾶς ψηφίσασθαι μὴ εἰσαγώγιμον εἶναι τὴν ἐμπορικὴν δίκην ταύτην , δικαζόντων ὑμῶν νυνὶ τὰς ἐμπορικὰς δίκας .
ἀλλὰ τί κελεύεις , ὦ Λάκριτε ;
μὴ ἱκανὸν εἶναι ἡμᾶς ἀποστερεῖσθαι ἃ ἐδανείσαμεν χρήματα ὑμῖν , ἀλλὰ καὶ εἰς τὸ δεσμωτήριον παραδοθῆναι ὑφ ὑμῶν προσοφλόντας τὰ ἐπιτίμια , ἐὰν μὴ ἐκτίνωμεν 0 .
καὶ πῶς οὐκ ἂν δεινὸν εἴη καὶ σχέτλιον καὶ αἰσχρὸν ὑμῖν , ὦ ἄνδρες δικασταί , εἰ οἱ δανείσαντες ἐν τῷ ἐμπορίῳ τῷ ὑμετέρῳ χρήματα ναυτικὰ καὶ ἀποστερούμενοι ὑπὸ τῶν δανεισαμένων καὶ ἀποστερούντων ἀπάγοιντο εἰς τὸ δεσμωτήριον ;
ταῦτ ἐστίν , ὦ Λάκριτε , ἃ τουτουσὶ πείθεις .
ἀλλὰ ποῦ χρὴ λαβεῖν δίκην , ὦ ἄνδρες δικασταί , περὶ τῶν ἐμπορικῶν συμβολαίων ;
παρὰ ποίᾳ ἀρχῇ ἢ ἐν τίνι χρόνῳ 0 ;
παρὰ τοῖς ἕνδεκα 0 ;
ἀλλὰ τοιχωρύχους καὶ κλέπτας καὶ τοὺς ἄλλους κακούργους τοὺς ἐπὶ θανάτῳ οὗτοι εἰσάγουσιν .
ἀλλὰ παρὰ τῷ ἄρχοντι 0 ;
οὐκοῦν ἐπικλήρων καὶ ὀρφανῶν καὶ τῶν τοκέων τῷ ἄρχοντι προστέτακται ἐπιμελεῖσθαι .
ἀλλὰ νὴ Δία παρὰ τῷ βασιλεῖ 0 .
ἀλλ οὐκ ἐσμὲν γυμνασίαρχοι , οὐ δὲ ἀσεβείας οὐδένα γραφόμεθα .
ἀλλ ὁ πολέμαρχος εἰσάξει .
ἀποστασίου γε καὶ ἀπροστασίου 0 .
οὐκοῦν ὑπόλοιπόν ἐστιν οἱ στρατηγοί .
ἀλλὰ τοὺς τριηράρχους καθιστᾶσιν , ἐμπορικὴν δὲ δίκην οὐδεμίαν εἰσάγουσιν .
ἐγὼ δ εἰμὶ ἔμπορος , καὶ σὺ ἀδελφὸς καὶ κληρονόμος ἑνὸς τῶν ἐμπόρων , τοῦ λαβόντος παρ ἡμῶν τὰ ἐμπορικὰ χρήματα .
ποῖ οὖν δεῖ ταύτην εἰσελθεῖν τὴν δίκην ;
δίδαξον , ὦ Λάκριτε , μόνον δίκαιόν τι λέγων καὶ κατὰ τοὺς νόμους .
ἀλλ οὐκ ἔστιν οὕτω δεινὸς ἄνθρωπος οὐδεὶς ὅστις ἂν περὶ τοιούτων πραγμάτων ἔχοι τι δίκαιον εἰπεῖν .
οὐ τοίνυν ταῦτα μόνον , ὦ ἄνδρες δικασταί , δεινὰ ἐγὼ πάσχω ὑπὸ Λακρίτου τουτουί , ἀλλὰ καὶ χωρὶς τοῦ ἀποστερεῖσθαι τὰ χρήματα καὶ εἰς τοὺς ἐσχάτους ἂν κινδύνους ἀφικόμην τὸ τούτου μέρος , εἰ μή μοι ἡ συγγραφὴ ἐβοήθει ἡ πρὸς τούτους , καὶ ἐμαρτύρει ὅτι εἰς τὸν Πόντον ἔδωκα τὰ χρήματα καὶ πάλιν Ἀθήναζε 0 .
ἴστε γάρ , ὦ ἄνδρες δικασταί , τὸν νόμον ὡς χαλεπός ἐστιν , ἐάν τις Ἀθηναίων ἄλλοσέ ποι σιτηγήσῃ ἢ Ἀθήναζε , ἢ χρήματα δανείσῃ εἰς ἄλλο τι ἐμπόριον ἢ τὸ Ἀθηναίων , οἷαι ζημίαι περὶ τούτων εἰσίν , ὡς μεγάλαι καὶ δειναί 0 .
μᾶλλον δὲ αὐτὸν ἀνάγνωθι αὐτοῖς τὸν νόμον , ἵν ἀκριβέστερον μάθωσιν .
νΟμΟσ ἀργύριον δὲ μὴ ἐξεῖναι ἐκδοῦναι Ἀθηναίων καὶ τῶν μετοίκων τῶν Ἀθήνησι μετοικούντων μηδενί , μη δὲ ὧν οὗτοι κύριοί εἰσιν , εἰς ναῦν ἥτις ἂν μὴ μέλλῃ ἄξειν σῖτον Ἀθήναζε , καὶ τ ἄλλα τὰ γεγραμμένα περὶ ἑκάστου αὐτῶν 0 .
ἐὰν δέ τις ἐκδῷ παρὰ ταῦτα , εἶναι τὴν φάσιν καὶ τὴν ἀπογραφὴν τοῦ ἀργυρίου πρὸς τοὺς ἐπιμελητάς , καθάπερ τῆς νεὼς καὶ τοῦ σίτου εἴρηται , κατὰ τ αὐτά .
καὶ δίκη αὐτῷ μὴ ἔστω περὶ τοῦ ἀργυρίου , ὃ ἂν ἐκδῷ ἄλλοσέ ποι ἢ Ἀθήναζε , μη δὲ ἀρχὴ εἰσαγέτω περὶ τούτου μηδεμία .
ὁ μὲν νόμος , ὦ ἄνδρες δικασταί , οὕτω χαλεπός ἐστιν ·
οὗτοι δὲ οἱ μιαρώτατοι ἀνθρώπων ἁπάντων , γεγραμμένον διαρρήδην ἐν τῇ συγγραφῇ Ἀθήναζε πάλιν ἥκειν τὰ χρήματα , εἰς Χίον ἐπέτρεψαν καταχθῆναι ἃ ἐδανείσαντο Ἀθήνηθεν παρ ἡμῶν .
δανειζομένου γὰρ ἐν τῷ Πόντῳ τοῦ ναυκλήρου τοῦ Φασηλίτου ἕτερα χρήματα παρά τινος Χίου ἀνθρώπου , οὐ φάσκοντος δὲ τοῦ Χίου δανείσειν , ἐὰν μὴ ὑποθήκην λάβῃ ἅπαντα ὅσα ἦν περὶ τὸν ναύκληρον , καὶ ἐπιτρέπωσι ταῦτα οἱ πρότερον δεδανεικότες , ἐπέτρεψαν ταῦτα ὑποθήκην γενέσθαι τῷ Χίῳ τὰ ἡμέτερα καὶ κύριον ἐκεῖνον γενέσθαι ἁπάντων , καὶ οὕτως ἀπέπλεον ἐκ τοῦ Πόντου μετὰ τοῦ Φασηλίτου ναυκλήρου καὶ μετὰ τοῦ Χίου τοῦ δεδανεικότος , καὶ ὁρμίζονται ἐν φωρῶν λιμένι , εἰς δὲ τὸ ὑμέτερον ἐμπόριον οὐχ ὡρμίσαντο .
καὶ νυνί , ὦ ἄνδρες δικασταί , τὰ Ἀθήνηθεν δανεισθέντα χρήματα εἰς τὸν Πόντον καὶ πάλιν ἐκ τοῦ Πόντου Ἀθήναζε εἰς Χίον κατηγμένα ἐστὶν ὑπὸ τούτων .
ὅπερ οὖν ἐν ἀρχῇ ὑπεθέμην τοῦ λόγου , ὅτι καὶ ὑμεῖς ἀδικεῖσθε οὐδὲν ἧττον τῶν δόντων ἡμῶν τὰ χρήματα .
σκοπεῖτε δέ , ὦ ἄνδρες δικασταί , πῶς οὐκ ἀδικεῖσθε , ἐπειδάν τις τῶν νόμων τῶν ὑμετέρων κρείττων ἐγχειρῇ εἶναι , καὶ τὰς συγγραφὰς τὰς ναυτικὰς ἀκύρους ποιῇ καὶ καταλύῃ , καὶ τὰ χρήματα τὰ παρ ἡμῶν εἰς Χίον ᾖ διαπεσταλκώς , πῶς οὐκ ἀδικεῖ ὁ τοιοῦτος ἄνθρωπος καὶ ὑμᾶς ;
ἐμοὶ μὲν οὖν ἐστιν , ὦ ἄνδρες δικασταί , πρὸς τούτους ὁ λόγος  τούτοις γὰρ ἔδωκα τὰ χρήματα  ·
τούτοις δ ἔσται πρὸς τὸν ναύκληρον ἐκεῖνον τὸν Φασηλίτην , τὸν πολίτην τὸν αὑτῶν , ᾧ φασὶν δανεῖσαι τὰ χρήματα ἄνευ ἡμῶν παρὰ τὴν συγγραφήν ·
οὐ δὲ γὰρ ἡμεῖς ἴσμεν τίνα ἐστὶν τὰ πεπραγμένα τούτοις πρὸς τὸν ἑαυτῶν πολίτην , ἀλλ αὐτοὶ οὗτοι ἴσασιν .
ταῦτα ἡγούμεθα δίκαια εἶναι , καὶ ὑμῶν δεόμεθα , ὦ ἄνδρες δικασταί , βοηθεῖν ἡμῖν τοῖς ἀδικουμένοις , καὶ κολάζειν τοὺς κακοτεχνοῦντας καὶ σοφιζομένους , ὥσπερ οὗτοι σοφίζονται .
καὶ ἐὰν ταῦτα ποιῆτε , ὑμῖν τε αὐτοῖς τὰ συμφέροντα ἔσεσθε ἐψηφισμένοι , καὶ περιαιρήσεσθε τῶν πονηρῶν ἀνθρώπων τὰς πανουργίας ἁπάσας , ἃς ἔνιοι πανουργοῦσι περὶ τὰ συμβόλαια τὰ ναυτικά .
τὴν μὲν ἀπειρίαν τοῦ λέγειν , καὶ ὡς ἀδυνάτως ἔχει Φορμίων , αὐτοὶ πάντες ὁρᾶτ , ὦ ἄνδρες Ἀθηναῖοι ·
ἀνάγκη δ ἐστὶν τοῖς ἐπιτηδείοις ἡμῖν , ἃ σύνισμεν πολλάκις τούτου διεξιόντος ἀκηκοότες , λέγειν καὶ διδάσκειν ὑμᾶς , ἵν εἰδότες καὶ μεμαθηκότες ὀρθῶς τὰ δίκαια παρ ἡμῶν , ἃν ᾖ δίκαια καὶ εὔορκα , ταῦτα ψηφίσησθε .
τὴν μὲν οὖν παραγραφὴν ἐποιησάμεθα τῆς δίκης , οὐχ ἵν ἐκκρούοντες χρόνους ἐμποιῶμεν , ἀλλ ἵνα τῶν πραγμάτων , ἐὰν ἐπιδείξῃ μη δ ὁτιοῦν ἀδικοῦνθ ἑαυτὸν οὑτοσί , ἀπαλλαγή τις αὐτῷ γένηται παρ ὑμῖν κυρία .
ὅσα γὰρ παρὰ τοῖς ἄλλοις ἐστὶν ἀνθρώποις ἰσχυρὰ καὶ βέβαια ἄνευ τοῦ παρ ὑμῖν ἀγωνίσασθαι , ταῦτα πάντα πεποιηκὼς Φορμίων οὑτοσί , καὶ πολλὰ μὲν εὖ πεποιηκὼς Ἀπολλόδωρον τουτονί .
πάντα δ , ὅσων κύριος τῶν τούτου κατελείφθη , διαλύσας καὶ παραδοὺς δικαίως , καὶ πάντων ἀφεθεὶς μετὰ ταῦτα τῶν ἐγκλημάτων , ὅμως , ὡς ὁρᾶτε , ἐπειδὴ φέρειν τοῦτον οὐχ οἷός τ ἐστίν , δίκην ταλάντων εἴκοσι λαχὼν αὐτῷ ταύτην συκοφαντεῖ .
ἐξ ἀρχῆς οὖν ἅπαντα τὰ πραχθέντα τούτῳ πρὸς Πασίωνα καὶ Ἀπολλόδωρον ὡς ἂν δύνωμαι διὰ βραχυτάτων εἰπεῖν πειράσομαι , ἐξ ὧν εὖ οἶδ ὅτι ἥ τε τούτου συκοφαντία φανερὰ γενήσεται , καὶ ὡς οὐκ εἰσαγώγιμος ἡ δίκη γνώσεσθ ἅμα ταῦτ ἀκούσαντες 0 .
πρῶτον μὲν οὖν ὑμῖν ἀναγνώσεται τὰς συνθήκας , καθ ἃς ἐμίσθωσε Πασίων τὴν τράπεζαν τούτῳ καὶ τὸ ἀσπιδοπηγεῖον .
καί μοι λαβὲ τὰς συνθήκας καὶ τὴν πρόκλησιν καὶ τὰς μαρτυρίας ταυτασί .
αἱ μὲν οὖν συνθῆκαι , καθ ἃς ἐμίσθωσεν ὁ Πασίων τούτῳ τὴν τράπεζαν καὶ τὸ ἀσπιδοπηγεῖον ἤδη καθ ἑαυτὸν ὄντι , αὗταί εἰσιν , ὦ ἄνδρες Ἀθηναῖοι ·
δεῖ δ ὑμᾶς ἀκοῦσαι καὶ μαθεῖν ἐκ τίνος τρόπου προσώφειλεν τὰ ἕνδεκα τάλανθ ὁ Πασίων ἐπὶ τὴν τράπεζαν .
οὐ γὰρ δι ἀπορίαν ταῦτ ὤφειλεν , ἀλλὰ διὰ φιλεργίαν .
ἡ μὲν γὰρ ἔγγειος ἦν οὐσία Πασίωνι μάλιστα ταλάντων εἴκοσιν , ἀργύριον δὲ πρὸς ταύτῃ δεδανεισμένον πλέον ἢ πεντήκοντα τάλαντα 0 1 .
ἐν τοῖς πεντήκοντα ταλάντοις τούτοις ἀπὸ τῶν παρακαταθηκῶν τῶν τῆς τραπέζης ἕνδεκα τάλαντ ἐνεργὰ ἦν .
μισθούμενος οὖν ὅδε τὴν ἐργασίαν αὐτὴν τῆς τραπέζης καὶ τὰς παρακαταθήκας , ὁρῶν ὅτι , μήπω τῆς πολιτείας αὐτῷ παρ ὑμῖν οὔσης , οὐχ οἷός τ ἔσοι εἰσπράττειν ὅσα Πασίων ἐπὶ γῇ καὶ συνοικίαις δεδανεικὼς ἦν , εἵλετο μᾶλλον αὐτὸν τὸν Πασίωνα χρήστην ἔχειν τούτων τῶν χρημάτων ἢ τοὺς ἄλλους χρήστας , οἷς προειμένος ἦν 0 .
καὶ οὕτω διὰ ταῦτ ἐγράφη εἰς τὴν μίσθωσιν προσοφείλων ὁ Πασίων ἕνδεκα τάλαντα , ὥσπερ καὶ μεμαρτύρηται ὑμῖν .
ὃν μὲν τοίνυν τρόπον ἡ μίσθωσις ἐγένετο , μεμαρτύρηται ὑμῖν ὑπ αὐτοῦ τοῦ ἐπικαθημένου ·
ἐπιγενομένης δ ἀρρωστίας τῷ Πασίωνι μετὰ ταῦτα , σκέψασθ ἃ διέθετο .
λαβὲ τῆς διαθήκης τὸ ἀντίγραφον καὶ τὴν πρόκλησιν ταυτηνὶ καὶ τὰς μαρτυρίας ταυτασί .
δΙΑθΗκΗ .
ἐπειδὴ τοίνυν ὁ Πασίων ἐτετελευτήκει ταῦτα διαθέμενος , Φορμίων οὑτοσὶ τὴν μὲν γυναῖκα λαμβάνει κατὰ τὴν διαθήκην , τὸν δὲ παῖδ ἐπετρόπευεν .
ἁρπάζοντος δὲ τούτου καὶ πόλλ ἀπὸ κοινῶν ὄντων τῶν χρημάτων ἀναλίσκειν οἰομένου δεῖν , λογιζόμενοι πρὸς ἑαυτοὺς οἱ ἐπίτροποι , ὅτι , εἰ δεήσει κατὰ τὰς διαθήκας , ὅσ ἂν οὗτος ἐκ κοινῶν τῶν χρημάτων ἀναλώσῃ , τούτοις ἐξελόντας ἀντιμοιρεὶ τὰ λοιπὰ νέμειν , οὐ δ ὁτιοῦν ἔσται περιόν , νείμασθαι τὰ ὄνθ ὑπὲρ τοῦ παιδὸς ἔγνωσαν .
καὶ νέμονται τὴν ἄλλην οὐσίαν πλὴν ὧν ἐμεμίσθωθ οὑτοσί ·
τούτων δὲ τῆς προσόδου τὴν ἡμίσειαν τούτῳ ἀπεδίδοσαν .
ἄχρι μὲν οὖν τούτου τοῦ χρόνου πῶς ἔνεστ ἐγκαλεῖν αὐτῷ μισθώσεως ;
οὐ γὰρ νῦν , ἀλλὰ τότ εὐθὺς ἔδει χαλεπαίνοντα φαίνεσθαι .
καὶ μὴν οὐ δὲ τὰς ἐπιγιγνομένας μισθώσεις ὡς οὐκ ἀπείληφεν ἔστ εἰπεῖν αὐτῷ 0 .
οὐ γὰρ ἄν ποτ , ἐπειδὴ δοκιμασθέντος Πασικλέους ἀπηλλάττετο τῆς μισθώσεως ὅδε , ἀφήκατ ἂν αὐτὸν ἁπάντων τῶν ἐγκλημάτων , ἀλλὰ τότ ἂν παραχρῆμ ἀπῃτεῖτ , εἴ τι προσώφειλεν ὑμῖν .
ὡς τοίνυν ταῦτ ἀληθῆ λέγω , καὶ ἐνείμαθ οὗτος πρὸς τὸν ἀδελφὸν παῖδ ὄντα , καὶ ἀφῆκαν τῆς μισθώσεως καὶ τῶν ἄλλων ἁπάντων ἐγκλημάτων , λαβὲ ταυτηνὶ τὴν μαρτυρίαν .
εὐθὺς τοίνυν , ὦ ἄνδρες Ἀθηναῖοι , ὡς ἀφεῖσαν τουτονὶ τῆς μισθώσεως , νέμονται τὴν τράπεζαν καὶ τὸ ἀσπιδοπηγεῖον , καὶ λαβὼν αἵρεσιν Ἀπολλόδωρος αἱρεῖται τὸ ἀσπιδοπηγεῖον ἀντὶ τῆς τραπέζης .
καίτοι εἰ ἦν ἰδία τις ἀφορμὴ τούτῳ πρὸς τῇ τραπέζῃ , τί δή ποτ ἂν εἵλετο τοῦτο μᾶλλον ἢ κείνην 0 ;
οὔ τε γὰρ ἡ πρόσοδος ἦν πλείων , ἀλλ ἐλάττων  τὸ μὲν γὰρ τάλαντον , ἡ δ ἑκατὸν μνᾶς ἔφερεν  , οὔ τε τὸ κτῆμ ἥδιον , εἰ προσῆν χρήματα τῇ τραπέζῃ ἴδια 0 1 .
ἀλλ οὐ προσῆν .
διόπερ σωφρονῶν εἵλετο τὸ ἀσπιδοπηγεῖον οὗτος ·
τὸ μὲν γὰρ κτῆμ ἀκίνδυνόν ἐστιν , ἡ δ ἐργασία προσόδους ἔχουσ ἐπικινδύνους ἀπὸ χρημάτων ἀλλοτρίων .
πολλὰ δ ἄν τις ἔχοι λέγειν καὶ ἐπιδεικνύναι σημεῖα τοῦ τοῦτον συκοφαντεῖν ἐγκαλοῦντ ἀφορμήν .
ἀλλ οἶμαι μέγιστον μέν ἐστιν ἁπάντων τεκμήριον τοῦ μηδεμίαν λαβεῖν ἀφορμὴν εἰς ταῦτα τουτονὶ τὸ ἐν τῇ μισθώσει γεγράφθαι προσοφείλοντα τὸν Πασίων ἐπὶ τὴν τράπεζαν , οὐ δεδωκότ ἀφορμὴν τούτῳ , δεύτερον δὲ τὸ τοῦτον ἐν τῇ νομῇ μηδὲν ἐγκαλοῦντα φαίνεσθαι , τρίτον δ , ὅτι μισθῶν ἑτέροις ὕστερον τ αὐτὰ ταῦτα τοῦ ἴσου ἀργυρίου οὐ φανήσεται προσμεμισθωκὼς ἰδίαν ἀφορμήν .
καίτοι εἰ , ἣν ὁ πατὴρ παρέσχεν , ὑπὸ τοῦδ ἀπεστερεῖτο , αὐτὸν νῦν προσῆκεν ἐκείνοις ἄλλοθεν πορίσαντα δεδωκέναι .
ὡς τοίνυν ταῦτ ἀληθῆ λέγω , καὶ ἐμίσθωσεν ὕστερον Ξένωνι καὶ Εὐφραίῳ καὶ Εὔφρονι καὶ Καλλιστράτῳ , καὶ οὐ δὲ τούτοις παρέδωκεν ἰδίαν ἀφορμήν , ἀλλὰ τὰς παρακαταθήκας καὶ τὴν ἀπὸ τούτων ἐργασίαν αὐτὴν ἐμισθώσαντο , λαβέ μοι τὴν τούτων μαρτυρίαν , καὶ ὡς τὸ ἀσπιδοπηγεῖον εἵλετο .
μεμαρτύρηται μὲν τοίνυν ὑμῖν , ὦ ἄνδρες Ἀθηναῖοι , ὅτι καὶ τούτοις ἐμίσθωσαν καὶ οὐ παρέδωκαν ἰδίαν ἀφορμὴν οὐδεμίαν , καὶ ἐλευθέρους ἀφεῖσαν ὡς μεγάλ εὖ πεπονθότες , καὶ οὐκ ἐδικάζοντ οὔ τ ἐκείνοις τότ οὔ τε τούτῳ .
ὃν μὲν τοίνυν χρόνον ἡ μήτηρ ἔζη , ἡ πάντ ἀκριβῶς ταῦτ εἰδυῖα , οὐδὲν ἔγκλημα πώποτ ἐποιήσατο πρὸς τουτονὶ Φορμίων Ἀπολλόδωρος ·
ὡς δ ἐτελεύτησεν ἐκείνη , τρισχιλίας ἐγκαλέσας ἀργυρίου δραχμὰς πρὸς αἷς ἔδωκεν ἐκείνη δισχιλίαις τοῖς τούτου παιδίοις , καὶ χιτωνίσκον τινὰ καὶ θεράπαιναν , ἐσυκοφάντει .
καὶ οὐ δ ἐνταῦθα τούτων οὐδὲν ὧν νῦν ἐγκαλεῖ λέγων φανήσεται .
ἐπιτρέψας δὲ τῷ τε τῆς ἑαυτοῦ γυναικὸς πατρὶ καὶ τῷ συγκηδεστῇ τῷ αὑτοῦ καὶ Λυσίνῳ καὶ Ἀνδρομένει , πεισάντων τούτων Φορμίωνα τουτονὶ δοῦναι δωρεὰν τὰς τρισχιλίας καὶ τὸ προσόν , καὶ φίλον μᾶλλον ἔχειν τοῦτον ἢ διὰ ταῦτ ἐχθρὸν αὐτὸν εἶναι , λαβὼν τὸ σύμπαν πεντακισχιλίας , καὶ πάντων ἀφεὶς τῶν ἐγκλημάτων τὸ δεύτερον εἰς τὸ ἱερὸν τῆς Ἀθηνᾶς ἐλθών 0 .
πάλιν , ὡς ὁρᾶτε , δικάζεται , πάσας αἰτίας συμπλάσας καὶ ἐγκλήματ ἐκ παντὸς τοῦ χρόνου τοῦ πρὸ τούτου  τοῦτο γάρ ἐστιν μέγιστον ἁπάντων  , ἃ οὐδεπώποτ ᾐτιάσατο .
ὡς τοίνυν ταῦτ ἀληθῆ λέγω , λαβέ μοι τὴν γνῶσιν τὴν γενομένην ἐν ἀκροπόλει , καὶ τὴν μαρτυρίαν τῶν παραγενομένων , ὅτ ἀφίει τῶν ἐγκλημάτων ἁπάντων Ἀπολλόδωρος , λαμβάνων τοῦτο τὸ ἀργύριον .
γνΩσΙσ 0 .
ἀκούετε τῆς γνώσεως , ἄνδρες δικασταί , ἣν ἔγνω Δεινίας , οὗ τὴν θυγατέρ οὗτος ἔχει , καὶ Νικίας ὁ τὴν ἀδελφὴν τῆς τούτου γυναικὸς ἔχων .
ταῦτα τοίνυν λαβὼν καὶ ἀφεὶς ἁπάντων τῶν ἐγκλημάτων , ὥσπερ ἢ πάντων τεθνεώτων τούτων ἢ τῆς ἀληθείας οὐ γενησομένης φανερᾶς , δίκην τοσούτων ταλάντων λαχὼν τολμᾷ δικάζεσθαι 0 .
τὰ μὲν οὖν πεπραγμένα καὶ γεγενημένα Φορμίωνι πρὸς Ἀπολλόδωρον ἐξ ἀρχῆς ἅπαντ ἀκηκόατ , ὦ ἄνδρες Ἀθηναῖοι .
οἶμαι δ Ἀπολλόδωρον τουτονί , οὐδὲν ἔχοντα δίκαιον εἰπεῖν περὶ ὧν ἐγκαλεῖ , ἅπερ παρὰ τῷ διαιτητῇ λέγειν ἐτόλμα , ταῦτ ἐρεῖν , ὡς τὰ γράμμαθ ἡ μήτηρ ἠφάνικε πεισθεῖσ ὑπὸ τούτου , καὶ τούτων ἀπολωλότων οὐκ ἔχει τίνα χρὴ τρόπον ταῦτ ἐξελέγχειν ἀκριβῶς .
περὶ δὴ τούτων καὶ ταύτης τῆς αἰτίας σκέψασθ ἡλίκ ἄν τις ἔχοι τεκμήρι εἰπεῖν ὅτι ψεύδεται .
πρῶτον μὲν γάρ , ὦ ἄνδρες Ἀθηναῖοι , τίς ἂν ἐνείματο τὰ πατρῷα μὴ λαβὼν γράμματα , ἐξ ὧν ἔμελλεν εἴσεσθαι τὴν καταλειφθεῖσαν οὐσίαν ;
οὐ δὲ εἷς δήπου 0 .
καίτοι δυοῖν δέοντ εἴκοσιν ἔτη ἐστὶν ἐξ ὅτου ἐνείμω , καὶ οὐκ ἂν ἔχοις ἐπιδεῖξαι , ὡς ἐνεκάλεσας πώποθ ὑπὲρ τῶν γραμμάτων .
δεύτερον δέ , τίς οὐκ ἄν , ἡνίχ ὁ Πασικλῆς ἀνὴρ γεγονὼς ἐκομίζετο τὸν λόγον τῆς ἐπιτροπῆς , εἰ δι αὑτοῦ τὰ γράμματ ὤκνει τὴν μητέρ αἰτιᾶσθαι διεφθαρκέναι , τούτῳ ταῦτ ἐδήλωσεν , ὅπως διὰ τούτου ταῦτ ἠλέγχθη ;
τρίτον δ , ἐκ ποίων γραμμάτων τὰς δίκας ἐλάγχανες ;
οὗτος γὰρ πολλοῖς τῶν πολιτῶν δίκας λαγχάνων πολλὰ χρήματ εἰσπέπρακται , γράφων εἰς τὰ ἐγκλήματα ἔβλαψέ με ὁ δεῖνα οὐκ ἀποδιδοὺς ἐμοὶ τὸ ἀργύριον , ὃ κατέλιπεν ὁ πατὴρ ὀφείλοντα αὐτὸν ἐν τοῖς γράμμασιν .
καίτοι εἰ ἠφάνιστο τὰ γράμματα , ἐκ ποίων γραμμάτων τὰς δίκας ἐλάγχανεν ;
ἀλλὰ μὴν ὅτι ταῦτ ἀληθῆ λέγω , τὴν μὲν νομὴν ἀκηκόαθ ἣν ἐνείματο , καὶ μεμαρτύρηται ὑμῖν ·
τῶν δὲ λήξεων τούτων ἀναγνώσεται ὑμῖν τὰς μαρτυρίας .
λαβὲ τὰς μαρτυρίας μοι .
οὐκοῦν ἐν ταύταις ταῖς λήξεσιν ὡμολόγηκεν ἀπειληφέναι τὰ τοῦ πατρὸς γράμματα ·
οὐ γὰρ δὴ συκοφαντεῖν γε , οὐ δ ὧν οὐκ ὤφειλον οὗτοι δικάζεσθαι φήσειεν ἄν .
νομίζω τοίνυν , ὦ ἄνδρες Ἀθηναῖοι , μεγάλων καὶ πολλῶν ὄντων ἐξ ὧν ἔστιν ἰδεῖν οὐκ ἀδικοῦντα Φορμίωνα τουτονί , μέγιστον ἁπάντων εἶναι , ὅτι Πασικλῆς , ἀδελφὸς ὢν Ἀπολλοδώρου τουτουί , οὔ τε δίκην εἴληχεν οὔ τ ἄλλ οὐδὲν ὧν οὗτος ἐγκαλεῖ .
καίτοι οὐ δήπου τὸν μὲν παῖδ ὑπὸ τοῦ πατρὸς καταλειφθέντα , καὶ οὗ τῶν ὄντων κύριος ἦν , ἐπίτροπος καταλελειμμένος , οὐκ ἂν ἠδίκει , σὲ δέ , ὃς ἀνὴρ κατελείφθης τέτταρα καὶ εἴκοσιν ἔτη γεγονώς , καὶ ὑπὲρ σαυτοῦ ῥᾳδίως ἂν τὰ δίκαι ἐλάμβανες εὐθύς , εἴ τι ἠδικοῦ .
ὡς τοίνυν ταῦτ ἀληθῆ λέγω καὶ ὁ Πασικλῆς οὐδὲν ἐγκαλεῖ , λαβέ μοι τὴν τούτου μαρτυρίαν .
ἃ τοίνυν ἤδη περὶ αὐτοῦ τοῦ μὴ εἰσαγώγιμον εἶναι τὴν δίκην δεῖ σκοπεῖν ὑμᾶς , ταῦτ ἀναμνήσθητ ἐκ τῶν εἰρημένων .
ἡμεῖς γάρ , ὦ ἄνδρες Ἀθηναῖοι , γεγενημένου μὲν διαλογισμοῦ καὶ ἀφέσεως τῆς τραπέζης καὶ τοῦ ἀσπιδοπηγείου τῆς μισθώσεως , γεγενημένης δὲ διαίτης καὶ πάλιν πάντων ἀφέσεως , οὐκ ἐώντων τῶν νόμων δίκας ὧν ἂν ἀφῇ τις ἅπαξ λαγχάνειν , συκοφαντοῦντος τούτου καὶ παρὰ τοὺς νόμους δικαζομένου παρεγραψάμεθ ἐκ τῶν νόμων μὴ εἶναι τὴν δίκην εἰσαγώγιμον .
ἵν οὖν εἰδῆθ ὑπὲρ οὗ τὴν ψῆφον οἴσετε , τόν τε νόμον ὑμῖν τοῦτον ἀναγνώσεται καὶ τὰς μαρτυρίας ἐφεξῆς τῶν παρόντων , ὅτ ἀφίει τῆς μισθώσεως καὶ τῶν ἄλλων ἁπάντων ἐγκλημάτων Ἀπολλόδωρος .
λαβέ μοι τὰς μαρτυρίας ταυτασὶ καὶ τὸν νόμον .
ἀκούετε τοῦ νόμου λέγοντος , ὦ ἄνδρες Ἀθηναῖοι , τά τ ἄλλ ὧν μὴ εἶναι δίκας , καὶ ὅσα τις ἀφῆκεν ἢ ἀπήλλαξεν .
εἰ γάρ ἐστι δίκαιον , ὧν ἂν ἅπαξ γένηται δίκη , μηκέτ ἐξεῖναι δικάζεσθαι , πολὺ τῶν ἀφεθέντων δικαιότερον μὴ εἶναι δίκας 0 .
ὁ μὲν γὰρ ἐν ὑμῖν ἡττηθεὶς τάχ ἂν εἴποι τοῦθ ὡς ἐξηπατήθηθ ὑμεῖς ·
ὁ δ αὑτοῦ φανερῶς καταγνοὺς καὶ ἀφεὶς καὶ ἀπαλλάξας , τίν ἂν ἑαυτὸν αἰτίαν αἰτιασάμενος τῶν αὐτῶν πάλιν εἰκότως δικάζοιτο ;
διόπερ τοῦτο πρῶτον ἔγραψεν ὁ τὸν νόμον θεὶς ὧν μὴ εἶναι δίκας , ὅσα τις ἀφῆκεν ἢ ἀπήλλαξεν .
ἃ τῷδε γέγονεν ἀμφότερα ·
καὶ γὰρ ἀφῆκεν καὶ ἀπήλλαξεν .
ὡς δ ἀληθῆ λέγω , μεμαρτύρηται ὑμῖν , ὦ ἄνδρες Ἀθηναῖοι .
λαβὲ δή μοι καὶ τὸν τῆς προθεσμίας νόμον .
ὁ μὲν τοίνυν νόμος , ὦ ἄνδρες Ἀθηναῖοι , σαφῶς οὑτωσὶ τὸν χρόνον ὥρισεν ·
ἀπολλόδωρος δ οὑτοσὶ παρεληλυθότων ἐτῶν πλέον ἢ εἴκοσιν τὴν ἑαυτοῦ συκοφαντίαν ἀξιοῖ περὶ πλείονος ὑμᾶς ποιήσασθαι τῶν νόμων , καθ οὓς ὀμωμοκότες δικάζετε .
καίτοι πᾶσι μὲν τοῖς νόμοις προσέχειν εἰκός ἐσθ ὑμᾶς , οὐχ ἥκιστα δὲ τούτῳ , ὦ ἄνδρες Ἀθηναῖοι 0 .
δοκεῖ γάρ μοι καὶ ὁ Σόλων οὐδενὸς ἄλλου ἕνεκα θεῖναι αὐτὸν ἢ τοῦ μὴ συκοφαντεῖσθαι ὑμᾶς 0 .
τοῖς μὲν γὰρ ἀδικουμένοις τὰ πέντ ἔτη ἱκανὸν ἡγήσατ εἶναι εἰσπράξασθαι ·
κατὰ δὲ τῶν ψευδομένων τὸν χρόνον ἐνόμισεν σαφέστατον ἔλεγχον ἔσεσθαι .
καὶ ἅμ ἐπειδὴ ἀδύνατον ἔγνω ὂν τούς τε συμβάλλοντας καὶ τοὺς μάρτυρας ἀεὶ ζῆν , τὸν νόμον ἀντὶ τούτων ἔθηκεν , ὅπως μάρτυς εἴη τοῦ δικαίου τοῖς ἐρήμοις .
θαυμάζω τοίνυν ἔγωγ , ὦ ἄνδρες δικασταί , τί ποτ ἐστὶν ἃ πρὸς ταῦτ ἐπιχειρήσει λέγειν Ἀπολλόδωρος οὑτοσί .
οὐ γὰρ ἐκεῖνό γ ὑπείληφεν , ὡς ὑμεῖς , μηδὲν ὁρῶντες εἰς χρήματα τοῦτον ἠδικημένον , ὀργιεῖσθ ὅτι τὴν μητέρ ἔγημεν αὐτοῦ Φορμίων 0 .
οὐ γὰρ ἀγνοεῖ τοῦτο , οὐ δ αὐτὸν λέληθεν , οὐ δ ὑμῶν πολλούς , ὅτι Σωκράτης ὁ τραπεζίτης ἐκεῖνος , παρὰ τῶν κυρίων ἀπαλλαγεὶς ὥσπερ ὁ τούτου πατήρ , ἔδωκε Σατύρῳ τὴν ἑαυτοῦ γυναῖκα , ἑαυτοῦ ποτὲ γενομένῳ 0 .
ἕτερος Σωκλῆς τραπεζιτεύσας ἔδωκε τὴν ἑαυτοῦ γυναῖκα Τιμοδήμῳ τῷ νῦν ἔτ ὄντι καὶ ζῶντι , γενομένῳ ποθ αὑτοῦ .
καὶ οὐ μόνον ἐνθάδε ταῦτα ποιοῦσιν οἱ περὶ τὰς ἐργασίας ὄντες ταύτας , ὦ ἄνδρες Ἀθηναῖοι , ἀλλ ἐν Αἰγίνῃ ἔδωκεν Στρυμόδωρος Ἑρμαίῳ τῷ ἑαυτοῦ οἰκέτῃ τὴν γυναῖκα , καὶ τελευτησάσης ἐκείνης ἔδωκε πάλιν τὴν θυγατέρα τὴν ἑαυτοῦ .
καὶ πολλοὺς ἂν ἔχοι τις εἰπεῖν τοιούτους .
ὑμῖν μὲν γάρ , ὦ ἄνδρες Ἀθηναῖοι , τοῖς γένει πολίταις , οὐ δὲ ἓν πλῆθος χρημάτων ἀντὶ τοῦ γένους καλόν ἐστιν ἑλέσθαι ·
τοῖς δὲ τοῦτο μὲν δωρεὰν ἢ παρ ὑμῶν ἢ παρ ἄλλων τινῶν λαβοῦσιν , τῇ τύχῃ δ ἐξ ἀρχῆς ἀπὸ τοῦ χρηματίσασθαι καὶ ἑτέρων πλείω κτήσασθαι καὶ αὐτῶν τούτων ἀξιωθεῖσιν , ταῦτ ἐστὶν φυλακτέα 0 .
διόπερ Πασίων ὁ πατὴρ ὁ σὸς οὐ πρῶτος οὐ δὲ μόνος , οὐ δ αὑτὸν ὑβρίζων οὐ δ ὑμᾶς τοὺς υἱεῖς , ἀλλὰ μόνην ὁρῶν σωτηρίαν τοῖς ἑαυτοῦ πράγμασιν , εἰ τοῦτον ἀνάγκῃ ποιήσειεν οἰκεῖον ὑμῖν , ἔδωκε τὴν ἑαυτοῦ γυναῖκα , μητέρα δ ὑμετέραν τούτῳ .
πρὸς μὲν οὖν τὰ συμφέροντ ἐὰν ἐξετάζῃς , καλῶς βεβουλευμένον αὐτὸν εὑρήσεις ·
εἰ δὲ πρὸς γένους δόξαν ἀναίνει Φορμίωνα κηδεστήν , ὅρα μὴ γελοῖον ᾖ σὲ ταῦτα λέγειν .
εἰ γάρ τις ἔροιτό σε , ποῖόν τιν ἡγεῖ τὸν πατέρα τὸν σεαυτοῦ εἶναι , χρηστὸν εὖ οἶδ ὅτι φήσειας ἄν .
πότερον οὖν οἴει μᾶλλον ἐοικέναι τὸν τρόπον καὶ πάντα τὸν βίον Πασίωνι σαυτὸν ἢ τουτονί 0 ;
ἐγὼ μὲν εὖ οἶδ ὅτι τοῦτον 0 .
εἶθ ὅς ἐστιν ὁμοιότερος σοῦ τῷ σῷ πατρί , τοῦτον , εἰ τὴν μητέρα τὴν σὴν ἔγημεν , ἀναίνει .
ἀλλὰ μὴν ὅτι γε δόντος καὶ ἐπισκήψαντος τοῦ σοῦ πατρὸς ταῦτ ἐπράχθη , οὐ μόνον ἐκ τῆς διαθήκης ἔστιν ἰδεῖν , ὦ ἄνδρες Ἀθηναῖοι , ἀλλὰ καὶ σὺ μάρτυς αὐτὸς γέγονας .
ὅτε γὰρ τὰ μητρῷα πρὸς μέρος ἠξίους νέμεσθαι , ὄντων παίδων ἐκ τῆς γυναικὸς Φορμίωνι τουτῳί , τόθ ὡμολόγεις κυρίως δόντος τοῦ πατρὸς τοῦ σοῦ κατὰ τοὺς νόμους αὐτὴν γεγαμῆσθαι .
εἰ γὰρ αὐτὴν εἶχε λαβὼν ἀδίκως ὅδε μηδενὸς δόντος , οὐκ ἦσαν οἱ παῖδες κληρονόμοι , τοῖς δὲ μὴ κληρονόμοις οὐκ ἦν μετουσία τῶν ὄντων .
ἀλλὰ μὴν ὅτι ταῦτ ἀληθῆ λέγω , μεμαρτύρηται τὸ τέταρτον μέρος λαβεῖν καὶ ἀφεῖναι τῶν ἐγκλημάτων ἁπάντων .
κατ οὐδὲν τοίνυν , ὦ ἄνδρες Ἀθηναῖοι , δίκαιον οὐδὲν ἔχων εἰπεῖν , ἀναιδεστάτους λόγους ἐτόλμα λέγειν πρὸς τῷ διαιτητῇ , περὶ ὧν προακηκοέναι βέλτιόν ἐσθ ὑμᾶς , ἕνα μὲν τὸ παράπαν μὴ γενέσθαι διαθήκην , ἀλλ εἶναι τοῦτο πλάσμα καὶ σκευώρημ ὅλον , ἕτερον δ ἕνεκα τούτου πάντα ταῦτα συγχωρεῖν τὸν πρὸ τοῦ χρόνον καὶ οὐχὶ δικάζεσθαι , ὅτι μίσθωσιν ἤθελεν αὐτῷ φέρειν Φορμίων πολλὴν καὶ ὑπισχνεῖτ οἴσειν 0 ·
ἐπειδὴ δ οὐ ποιεῖ ταῦτα , τηνικαῦτα , φησίν , δικάζομαι .
ὅτι δὲ ταῦτ ἀμφότερ , ἐὰν λέγῃ , ψεύσεται καὶ τοῖς ὑφ ἑαυτοῦ πεπραγμένοις ἐναντί ἐρεῖ , σκοπεῖτ ἐκ τωνδί .
ὅταν μὲν τοίνυν τὴν διαθήκην ἀρνῆται , ἐκ τίνος τρόπου πρεσβεῖα λαβὼν τὴν συνοικίαν κατὰ τὴν διαθήκην ἔχει , τοῦτ ἐρωτᾶτ αὐτόν .
οὐ γὰρ ἐκεῖνό γ ἐρεῖ , ὡς ἃ μὲν πλεονεκτεῖν τόνδ ἔγραψεν ὁ πατήρ , κύρι ἐστὶν τῆς διαθήκης , τὰ δ ἄλλ ἄκυρα 0 .
ὅταν δ ὑπὸ τῶν τοῦδ ὑποσχέσεων ὑπάγεσθαι φῇ , μέμνησθ ὅτι μάρτυρας ὑμῖν παρεσχήμεθα , οἳ χρόνον πολὺν τοῦδ ἀπηλλαγμένου μισθωταὶ τούτοις ἐγίγνοντο τῆς τραπέζης καὶ τοῦ ἀσπιδοπηγείου .
καίτοι τόθ , ὁπηνίκ ἐμίσθωσεν ἐκείνοις , τῷδ ἐγκαλεῖν παραχρῆμ ἐχρῆν , εἴπερ ἀληθῆ ἦν ὑπὲρ ὧν τότ ἀφεὶς νῦν τούτῳ δικάζεται .
ὡς τοίνυν ἀληθῆ λέγω , καὶ πρεσβεῖά τε τὴν συνοικίαν ἔλαβεν κατὰ τὴν διαθήκην , καὶ τῷδ οὐχ ὅπως ἐγκαλεῖν ᾤετο δεῖν , ἀλλ ἐπῄνει , λαβὲ τὴν μαρτυρίαν .
ἵνα τοίνυν εἰδῆτ , ὦ ἄνδρες Ἀθηναῖοι , ὅσα χρήματ ἔχων ἐκ τῶν μισθώσεων καὶ ἐκ τῶν χρεῶν ὡς ἀπορῶν καὶ πάντ ἀπολωλεκὼς ὀδυρεῖται , βραχέ ἡμῶν ἀκούσατε .
οὗτος γὰρ ἐκ μὲν τῶν χρεῶν ὁμοῦ τάλαντ εἴκοσιν εἰσπέπρακται ἐκ τῶν γραμμάτων ὧν ὁ πατὴρ κατέλιπεν , καὶ τούτων ἔχει πλέον ἢ τὰ ἡμίσεα  πολλῶν γὰρ τὰ μέρη τὸν ἀδελφὸν ἀποστερεῖ  0 .
ἐκ δὲ τῶν μισθώσεων , ὀκτὼ μὲν ἐτῶν ἃ Φορμίων εἶχε τὴν τράπεζαν , ὀγδοήκοντα μνᾶς τοῦ ἐνιαυτοῦ ἑκάστου , τὸ ἥμισυ τῆς ὅλης μισθώσεως 0 ·
καὶ ταῦτ ἐστὶ δέκα τάλαντα καὶ τετταράκοντα μναῖ ·
δέκα δὲ τῶν μετὰ ταῦτα , ὧν ἐμίσθωσαν ὕστερον Ξένωνι καὶ Εὐφραίῳ καὶ Εὔφρονι καὶ Καλλιστράτῳ , τάλαντον τοῦ ἐνιαυτοῦ ἑκάστου 0 .
χωρὶς δὲ τούτων , ἐτῶν ἴσως εἴκοσι τῆς ἐξ ἀρχῆς νεμηθείσης οὐσίας , ἧς αὐτὸς ἐπεμελεῖτο , τὰς προσόδους , πλέον ἢ μνᾶς τριάκοντα 0 1 .
ἐὰν δ ἅπαντα συνθῆτε , ὅσ ἐνείματο , ὅσ εἰσεπράξατο , ὅσ εἴληφε μίσθωσιν , πλέον ἢ τετταράκοντα τάλαντ εἰληφὼς φανήσεται , χωρὶς ὧν οὗτος εὖ πεποίηκεν , καὶ τῶν μητρῴων , καὶ ὧν ἀπὸ τῆς τραπέζης ἔχων οὐκ ἀποδίδωσι πένθ ἡμιταλάντων καὶ ἑξακοσίων δραχμῶν .
ἀλλὰ νὴ Δία ταῦθ ἡ πόλις εἴληφεν , καὶ δεινὰ πέπονθας πολλὰ καταλελῃτουργηκώς .
ἀλλ ἃ μὲν ἐκ κοινῶν ἐλῃτούργεις τῶν χρημάτων , σὺ καὶ ἁδελφὸς ἀνηλώσατε ·
ἃ δ ὕστερον , οὐκ ἔστιν ἄξια μὴ ὅτι δυοῖν ταλάντοιν προσόδου , ἀλλ οὐ δ εἴκοσι μνῶν 0 1 .
μηδὲν οὖν τὴν πόλιν αἰτιῶ , μη δ ἃ σὺ τῶν ὄντων αἰσχρῶς καὶ κακῶς ἀνήλωκας , ὡς ἡ πόλις εἴληφεν , λέγε .
ἵνα δ εἰδῆτ , ὦ ἄνδρες Ἀθηναῖοι , τό τε πλῆθος τῶν χρημάτων ὧν εἴληφε , καὶ τὰς λῃτουργίας ἃς λελῃτούργηκεν , ἀναγνώσεται ὑμῖν καθ ἓν ἕκαστον .
λαβέ μοι τὸ βιβλίον τουτὶ καὶ τὴν πρόκλησιν ταυτηνὶ καὶ τὰς μαρτυρίας ταυτασί .
βΙβλΙΟν .
τοσαῦτα μὲν τοίνυν χρήματ εἰληφὼς καὶ χρέα πολλῶν ταλάντων ἔχων , ὧν τὰ μὲν παρ ἑκόντων , τὰ δ ἐκ τῶν δικῶν εἰσπράττει , ἃ τῆς μισθώσεως ἔξω τῆς τραπέζης καὶ τῆς ἄλλης οὐσίας , ἣν κατέλιπεν Πασίων , ὠφείλετ ἐκείνῳ καὶ νῦν παρειλήφασιν οὗτοι , καὶ τοσαῦτ ἀνηλωκὼς ὅσ ὑμεῖς ἠκούσατε , οὐ δὲ πολλοστὸν μέρος τῶν προσόδων , μὴ ὅτι τῶν ἀρχαίων , εἰς τὰς λῃτουργίας , ὅμως ἀλαζονεύσεται καὶ τριηραρχίας ἐρεῖ καὶ χορηγίας 0 .
ἐγὼ δ , ὡς μὲν οὐκ ἀληθῆ ταῦτ ἐρεῖ , ἐπέδειξα , οἶμαι μέντοι , κ ἂν εἰ ταῦτα πάντ ἀληθῆ λέγοι , κάλλιον εἶναι καὶ δικαιότερον τόνδ ἀπὸ τῶν αὑτοῦ λῃτουργεῖν ὑμῖν ἢ τούτῳ δόντας τὰ τούτου , μικρὰ τῶν πάντων αὐτοὺς μετασχόντας , τόνδε μὲν ἐν ταῖς ἐσχάταις ἐνδείαις ὁρᾶν , τοῦτον δ ὑβρίζοντα καὶ εἰς ἅπερ εἴωθεν ἀναλίσκοντα 0 .
ἀλλὰ μὴν περί γε τῆς εὐπορίας , ὡς ἐκ τῶν τοῦ πατρὸς τοῦ σοῦ κέκτηται , καὶ ὧν ἐρωτήσειν ἔφησθα , πόθεν τὰ ὄντα κέκτηται Φορμίων , μόνῳ τῶν ὄντων ἀνθρώπων σοὶ τοῦτον οὐκ ἔνεστ εἰπεῖν τὸν λόγον .
οὐ δὲ γὰρ Πασίων ὁ σὸς πατὴρ ἐκτήσαθ εὑρὼν οὐ δὲ τοῦ πατρὸς αὐτῷ παραδόντος , ἀλλὰ παρὰ τοῖς αὑτοῦ κυρίοις Ἀντισθένει καὶ Ἀρχεστράτῳ τραπεζιτεύουσι πεῖραν δοὺς ὅτι χρηστός ἐστι καὶ δίκαιος , ἐπιστεύθη .
ἔστι δ ἐν ἐμπορίῳ καὶ χρήμασιν ἐργαζομένοις ἀνθρώποις φιλεργὸν δόξαι καὶ χρηστὸν εἶναι τὸν αὐτὸν θαυμαστὸν ἡλίκον 0 .
οὔ τ οὖν ἐκείνῳ τοῦθ οἱ κύριοι παρέδωκαν , ἀλλ αὐτὸς ἔφυ χρηστός , οὔ τε τῷδ ὁ σὸς πατήρ ·
σὲ γὰρ ἂν πρότερον τοῦδε χρηστὸν ἐποίησεν , εἰ ἦν ἐπ ἐκείνῳ .
εἰ δὲ τοῦτ ἀγνοεῖς , ὅτι πίστις ἀφορμὴ πασῶν ἐστι μεγίστη πρὸς χρηματισμόν , πᾶν ἂν ἀγνοήσειας .
χωρὶς δὲ τούτων πολλὰ καὶ τῷ σῷ πατρὶ καὶ σοὶ καὶ ὅλως τοῖς ὑμετέροις πράγμασι Φορμίων γέγονε χρήσιμος .
ἀλλ οἶμαι τῆς σῆς ἀπληστίας καὶ τοῦ σοῦ τρόπου τίς ἂν δύναιτ ἐφικέσθαι .
καὶ δῆτα θαυμάζω πῶς οὐ λογίζει πρὸς σεαυτόν , ὅτι ἔστιν Ἀρχεστράτῳ τῷ ποτὲ τὸν σὸν πατέρα κτησαμένῳ υἱὸς ἐνθάδε , Ἀντίμαχος , πράττων οὐ κατ ἀξίαν , ὃς οὐ δικάζεταί σοι , οὐ δὲ δεινά φησι πάσχειν , εἰ σὺ μὲν χλανίδα φορεῖς , καὶ τὴν μὲν λέλυσαι , τὴν δ ἐκδέδωκας ἑταίραν , καὶ ταῦτα γυναῖκ ἔχων ποιεῖς , καὶ τρεῖς παῖδας ἀκολούθους περιάγει , καὶ ζῇς ἀσελγῶς ὥστε καὶ τοὺς ἀπαντῶντας αἰσθάνεσθαι , αὐτὸς δ ἐκεῖνος πολλῶν ἐνδεής ἐστιν .
οὐ δὲ τὸν Φορμίων ἐκεῖνος οὐχ ὁρᾷ .
καίτοι εἰ κατὰ τοῦτ οἴει σοι προσήκειν τῶν τούτου , ὅτι τοῦ πατρός ποτ ἐγένετο τοῦ σοῦ , ἐκείνῳ προσήκει μᾶλλον ἢ σοί 0 ·
ὁ γὰρ αὖ σὸς πατὴρ ἐκείνων ἐγένετο , ὥστε καὶ σὺ καὶ οὗτος ἐκείνου γίγνεσθ ἐκ τούτου τοῦ λόγου .
σὺ δ εἰς τοῦθ ἥκεις ἀγνωμοσύνης ὥσθ ἃ προσήκει σοι τοὺς λέγοντας ἐχθροὺς νομίζειν , ταῦτ αὐτὸς ποιεῖς ἀνάγκην εἶναι λέγειν .
καὶ ὑβρίζεις μὲν σαυτὸν καὶ τοὺς γονέας τεθνεῶτας , προπηλακίζεις δὲ τὴν πόλιν , καὶ ἃ τῆς τουτωνὶ φιλανθρωπίας ἀπολαύσας ηὕρεθ ὁ σὸς πατὴρ καὶ μετὰ ταῦτα Φορμίων οὑτοσί , ταῦτ ἀντὶ τοῦ κοσμεῖν καὶ περιστέλλειν , ἵνα καὶ τοῖς δοῦσιν ὡς εὐσχημονέστατ ἐφαίνετο καὶ τοῖς λαβοῦσιν ὑμῖν , ἄγεις εἰς μέσον , δεικνύεις , ἐλέγχεις , μόνον οὐκ ὀνειδίζεις οἷον ὄντα σ ἐποιήσαντ Ἀθηναῖον 0 .
εἶτ εἰς τοῦθ ἥκεις μανίας  τί γὰρ ἂν ἄλλο τις εἴποι ;
ὥστ οὐκ αἰσθάνει ὅτι καὶ νῦν ἡμεῖς μὲν ἀξιοῦντες , ἐπειδήπερ ἀπηλλάγη Φορμίων , μηδὲν ὑπόλογον εἶναι εἴ ποτε τοῦ σοῦ πατρὸς ἐγένετο , ὑπὲρ σοῦ λέγομεν , σὺ δὲ μηδέποτ ἐξ ἴσου σοι γενέσθαι τοῦτον ἀξιῶν κατὰ σαυτοῦ λέγεις ·